cyanic-selkie/wikianc huggingface dataset:
Marjaniemen majakka
Aika ennen majakkaa
1770-luvulla Oulun porvarit rakensivat Hailuodon länsipuolen väylää varten ensimmäisen puisen 16 sylen korkuisen tunnusmajakan Marjaniemen kärkeen. Tämä majakka kunnostettiin Oulun kauppaseuran aloitteesta 1786 ja 1800. Valtio lunasti 1849 haltuunsa majakan ja luotsikohtauspaikan miehittämättömän ns. porttiviitta-aluksen eli porttiprikan. Myrsky vei porttiprikan usein karkuun, vuonna 1881 se korvattiinkin rautapoijulla. Puinen majakka oli tarkoitus muuttaa valomajakaksi jo vuonna 1854 rakentamalla lyhtykoju ja sinne valolaite peiliheijastimineen. Krimin sota esti suunnitelmat. Sodan jälkeen Marjaniemen tunnusmajakkaa korjattiin taas 1857.
Ranskan miesten lentopallomaajoukkue
thumb|2014
Ranskan miesten lentopallomaajoukkue edustaa Ranskaa lentopallon maajoukkueturnauksissa. Se on kesällä 2021 maailmanrankingissa neljäs. Se on voittanut olympiakultaa vuonna 2021 ja saavuttanut MM-pronssia vuonna 2002. Se on voittanut Euroopan-mestaruuden vuonna 2015 ja kahdesti maailmanliigan. Maajoukkuetta valmensi Philippe Blain vuodesta 2001 lähtien ja nousi yhdeksi maan historian menestyneimmistä lentopallovalmentajista. Vuodesta 2012 alkaen joukkuetta on valmentanut Laurent Tillie.
Marjaniemen majakka
Toiminta
Marjaniemessä työskenteli majakkamestari ja kaksi majakanvartijaa aina vuoteen 1962, jolloin majakan viereen rakennettiin myös Marjaniemen luotsiasema. Sitä korjattiin ja laajennettiin 1987 ja siinä toimii Oulun yliopiston Perämeren tutkimuslaitos. Nykyään Marjaniemi on Raahessa sijaitsevan Perämeren luotsiaseman toinen tukiasema, jossa toimii viisi luotsikutterinhoitajaa.
Ranskan miesten lentopallomaajoukkue
1900-luku
1900-luvun puolella Ranska sijoittui lentopallon MM-kisoissa parhaimmillaan kuudenneksi Prahassa 1949, Moskovassa 1952 ja Pariisin kotikisoissa 1986. EM-kisoissa maa sai hopeaa 1948 ja pronssia 1951, mutta vaikka se oli jatkossakin useissa EM-kisoissa paras läntisen blokin maa, oli sijoitus seuraavina vuosikymmeninä parhaimmillaan vasta kahdeksas. Vuonna 1979 EM-kisat järjestettiin Ranskan maaperällä ja isäntäjoukkue sijoittui neljänneksi. Mitalikantaan maa palasi 1985, jolloin Hollannissa järjestetyissä kisoissa tuli pronssia. Kaksi vuotta myöhemmin Belgian kisoissa Ranska sai hopeaa, edellään vain Neuvostoliitto. 1990-luvulla menestys oli jälleen heikompaa ja parhaimmillaan joukkue sijoittui vuoden 1997 EM-kisoissa neljänneksi.
Vuodet 2000–2012
Philippe Blain tuli maajoukkueen päävalmentajaksi 2001. Hänen ensimmäisellä päävalmentajakaudellaan maajoukkue sijoittui maailmanliigassa viidenneksi ja oli EM-kisoissa seitsemäs. Vuonna 2002 joukkue eteni MM-kisoihin ensimmäisen kerran 12 vuoteen ja voitti historiansa ensimmäisen MM-mitalin (pronssia). Pronssiottelussa Ranska voitti Jugoslavian, joka oli voittanut olympiakultaa Sydneyssä 2000. Ranska ei päässyt edes mukaan Sydneyn kisoihin. Maailmanrankingissa Ranska nousi 10. sijalta viidenneksi.
Vuoden 2003 maailmanliigassa Ranska ei menestynyt vaan sijoittui kymmenenneksi. Kausi sai kuitenkin komean lopun, kun joukkue sijoittui Euroopan-mestaruuskisoissa hopealle ja maailmancupissa viidenneksi. EM-finaalissa Italia oli parempi eräluvuin 3–2. Ranska voitti pitkäksi venyneen toisen erän luvuin 40–42. Joukkue selviytyi Ateenan 2004 olympialaisiin, jossa se putosi alkukierroksilla.
Maailmanliigassa 2004 Ranska sijoittui alkulohkossaan toiseksi eikä selviytynyt lopputurnaukseen. Vuoden 2005 MM-karsinnoista se pääsi kisoihin kaatamalla karsintaturnauksessa muun muassa Suomen. Seuraavana vuonna Ranska oli maailmanliigan alkulohkossaan toinen Venäjän jälkeen. Ranska selviytyi kuitenkin lopputurnaukseen ja siellä finaaliin, jossa vastustaja oli kolme viimeisintä maailmanliigaa voittanut Brasilia. Ranska hävisi tiukan finaalin vasta viiden erän jälkeen ja saavutti ensimmäisen maailmanliigan mitalisijoituksensa.
Japanissa pidetyt MM-kilpailut 2006 alkoivat Ranskan osalta loistavasti, kun se kaatoi mestarisuosikki Brasilian alkulohkossa. Lopulta Ranska sijoittui kuudenneksi hävittyään sijoitusottelun Italialle.
Vuoden 2007 maailmanliigassa Ranska oli alkulohkossaan toinen edellään yllättäjä Yhdysvallat. Ranska haki Suomen ja Kuuban ohella villiä korttia maailmanliigan lopputurnaukseen ja saikin sen. Lopputurnauksessa Ranska voitti vain kaksi erää ja oli lopulta kuudes. Venäjällä pelatuissa EM-kisoissa Ranska voitti alkulohkossaan Slovakian 3–1 ja Slovenian 3–0 mutta hävisi Espanjalle 0–3 ja sijoittui lohkossaan toiseksi. Jatkolohkossa Ranska hävisi Serbialle 3–2, Alankomaille 3–2 ja Saksalle 3–0. Ranska sijoittui turnauksessa yhdeksänneksi.
Vuoden 2008 maailmanliigassa Ranska oli lohkossaan kolmas Brasilian ja Serbian jälkeen, eikä selviytynyt lopputurnaukseen. Ranska ei päässyt myöskään olympiaturnaukseen.
Vuonna 2009 Ranska oli jälleen maailmanliigan lohkossaan kolmas, tällä kertaa edellään Serbia ja Argentiina. Euroopan-mestaruuskilpailuissa joukkue nappasi hopeaa voitettuaan välierissä Venäjän 3–2 ja hävittyään finaalissa Puolalle. Maailmanmestaruuskilpailuissa 2010 Ranska oli yhdestoista ja maailmanliigassa jälleen lohkonsa kolmonen kuten seuraavanakin kautena. EM-kisoissa 2011 joukkue oli seitsemäs.
Vuoden 2012 maailmanliigassa joukkue oli lohkonsa kakkonen Yhdysvaltain jälkeen, muttei selvinnyt lopputurnaukseen jäätyään parhaasta lohkokakkosesta, Brasiliasta, kahden pisteen päähän. Joukkue karsi myös olympiaturnaukseen, muttei onnistunut selviytymään kisoihin.
Laurent Tillien aika
Uutena valmentajanaan Laurent Tillie joukkue oli vuoden 2013 maailmanligassa jälleen alkulohkonsa kolmas ja kokonaiskilpailussa kymmenes. Euroopan-mestaruuskilpailuissa Ranska oli alkusarjan paras maa kaikki alkulohkot huomioiden ja ainoa joukkue, joka selvitti alkulohkonsa ilman pistemenetyksiä. Puolivälierissä vastaan asettui kuitenkin kisat vaisusti aloittanut mutta loppua kohti parantanut Venäjä, joka pudotti Ranskan jatkosta erin 3–1 ja jatkoi aina Euroopan-mestaruuteen saakka. Ranskalle alkulohkon hyvät pelit tiesivät sijoittumista viidenneksi.
Vuonna 2015 Ranska voitti ensi kertaa maailmanliigan; loppuottelussa se voitti Serbian 3–0. EM-kilpailut 2015 Ranska aloitti voittamalla alkulohkossa Kroatian, Viron ja Italian. Puolivälierissä Ranska voitti Serbian 3–1 ja välierissä Bulgarian 3–2. Loppuottelussa Ranska voitti Slovenian 3–0 (25–19, 29–27, 29–27) ja saavutti ensimmäisen Euroopan-mestaruutensa.
Vuonna 2016 Ranska sijoittui maailmanliigassa kolmanneksi ja Rion olympialaisissa yhdeksänneksi. Vuonna 2017 Ranska voitti maailmanliigan kukistettuaan loppuottelussa Brasilian 3–2. EM-kilpailuissa 2017 Ranska sijoittui yhdeksänneksi hävittyään alkulohkon kolmesta ottelustaan yhden Belgialle sekä neljännesvälierän Tšekille.
Vuoden 2018 maailmanmestaruuskilpailuissa Ranska voitti viidestä ensimmäisen kierroksen ottelustaan kolme ja kolmesta toisen kierroksen ottelustaan kaksi mutta ei selviytynyt sen pidemmälle ja sijoittui lopputuloksissa seitsemännelle sijalle.
EM-kilpailuissa 2019 Ranska sijoittui neljänneksi. Se hävisi pronssiottelun Puolalle erin 0–3 kotikentällään Pariisissa.
Aikamatka 1966–2011
Aikamatka 1966–2011 oli Hectorin comeback-kiertue, joka kiersi Suomea loka-joulukuussa vuonna 2011. Kiertueella Hector juhlisti 45 vuotta kestänyttä taiteilijauraansa. Kiertueella oli myös vierailevana taiteilijana Freeman. Kiertueen yleisömäärä oli lopulta yli 35 000 ihmistä. Kiertueella Hector esitti myös uutta musiikkia.
Kappalelistat
Eri konserteissa esitettiin hieman eri kappaleet, mutta mukana olivat mm. seuraavat kappaleet:
Lassi Thomson
Lassi Thomson (s. 24. syyskuuta 2000 Tampere) on suomalainen jääkiekkopuolustaja, joka pelaa NHL-seura Ottawa Senatorsin organisaatiossa.
Seuraura
Thomson on Tampereen Ilveksen kasvatti. Hän toimi kaudella 2015–2016 seuran C-nuorten varakapteenina. Thomson oli C-nuorten SM-karsinnoissa joukkueensa tehokkain puolustaja tehoilla 4+6=10. C-nuorten SM-sarjan runkosarjassa hän oli kuudella osumallaan Ilveksen eniten maaleja tehnyt puolustaja Joonas Virtasen kanssa. Kaudella 2016–2017 Thomson oli seuran B-nuorten eniten maaleja tehnyt puolustaja yhdeksällä osumallaan. Kaudella 2017–2018 hän oli tehoilla 12+15=27 Ilveksen A-nuorten kolmanneksi paras maalintekijä Samuli Vainionpään kanssa sekä neljänneksi paras pistemies ja tehokkain puolustaja.
Maaliskuussa 2018 Thomson teki Ilveksen kanssa kaksivuotisen SM-liigasopimuksen. WHL-joukkue Kelowna Rockets kuitenkin varasi hänet 53. pelaajana CHL:n varaustilaisuudessa 2018 ja Thomson päätti siirtyä joukkueeseen kaudeksi 2018–2019. Hän oli tehoilla 17+24=41 Rocketsin tehokkain puolustaja ja neljänneksi paras pistemies. Thomson jakoi WHL:n puolustajien maalipörssin kolmannen sijan Spokane Chiefsin Nolan Reidin kanssa. Hänet valittiin kauden päätteeksi liigan läntisen konferenssin toiseen tähdistökentälliseen.
Huhtikuussa 2019 Thomson teki 2+1-vuotisen SM-liigasopimuksen Ilveksen kanssa. Ottawa Senators varasi hänet ensimmäisellä kierroksella 19. pelaajana NHL:n varaustilaisuudessa 2019. Heinäkuussa Thomson teki seuran kanssa kolmivuotisen tulokassopimuksen. Hänen kausipalkkansa NHL:n puolella on 925 000 dollaria. Viikkoa myöhemmin Thomsonin vahvistettiin pelaavan kauden 2019–2020 vielä lähtökohtaisesti Ilveksessä. Hän teki liigadebyyttinsä runkosarjan avauskierroksella 13. syyskuuta 2019 paikallisvastustaja Tapparaa vastaan. Thomson merkittiin heti Ilveksen ykköspuolustajapariin Kalle Maalahden viereen. Hän sai ottelussa jääaikaa 20.43 minuuttia. Thomson avasi myös maalitilinsä SM-liigassa heti kahdella osumalla, joista ensimmäinen syntyi ylivoimalla ja toinen kahden miehen ylivoimalla. Hän keräsi kuitenkin teholukeman –2. Juha Pajuoja valitsi Thomsonin ottelun Alumnien tähtien kakkostähdeksi. Kaikkiaan hänen tulokaskautensa toi 39 runkosarjaottelussa tehot 7+6=13. Thomson oli Ilveksen eniten maaleja tehnyt puolustaja. Hän voitti myös SM-liigan tulokaspuolustajien maalipörssin.
Elokuussa 2020 Ottawa Senators lainasi Thomsonin kaudeksi 2020–2021 toistaiseksi voimassa olevalla sopimuksella Ilvekseen. Joulukuussa hänen lainasopimuksensa vahvistettiin päättyneen, kun Senators kutsui Thomsonin organisaatioonsa. Tammikuun 2021 harjoitusleirin päätteeksi seura lähetti hänet AHL-joukkue Belleville Senatorsin vahvuuteen. Thomson pelasi siellä 35 runkosarjaottelua tehopistein 1+12=13.
Syksyn 2021 harjoitusleirin päätteeksi Ottawa Senators lähetti Thomsonin Belleville Senatorsin AHL-joukkueeseen. Hänet kutsuttiin jo kuusi päivää myöhemmin takaisin Ottawan NHL-miehistöön, mutta Thomson lähetettiin kuitenkin seuraavana päivänä ennen kauden 2021–2022 alkua taas farmiin. Hän pelasi siellä alkukaudella kuusi ottelua, kunnes marraskuussa Ottawa kutsui Thomsonin taas NHL-joukkueeseensa, kun joukkueesta peärti yhdeksän pelaajaa oli lisätty koronaprotokollalistalle. Thomson teki NHL-debyyttinsä 11. marraskuuta 2021 Los Angeles Kingsia vastaan. Senators pelasi suurimman osan ottelustaan vain viidellä puolustajalla, kun Artjom Zub loukkaantui jo avauserässä. Thomson sai ottelussa peliaikaa peräti 22.29 minuuttia, mikä oli joukkueesta eniten Thomas Chabotin jälkeen. Hänestä tuli myös Senatorsin seurahistorian eniten jääaikaa NHL-debyytissään saanut pelaaja. Thomson sai peliaikaa alivoimalla 2.28 minuuttia, mikä oli joukkueesta eniten. Hän keräsi Senatorsin 0–2-tappioon päättyneessä ottelussa tasakentällisin teholukeman –1.
Maajoukkueura
Thomson pelasi alle 20-vuotiaiden MM-kilpailuissa vuonna 2020, jolloin hän toimi Suomen kapteenina. Thomson nimettiin MM-leiriryhmään myös vuoden 2019 turnaukseen, mutta hän putosi kuitenkin lopullisesta kisajoukkueesta. Thomson pelasi myös alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Vuoden 2020 kilpailuihin hänet nimettiin joukkueen kapteeniksi. Yhteensä Thomson on pelannut 21 nuorten ja 20 poikien maaottelua.
Pelityyli
Elite Prospects -sivuston mukaan Thomson on keskivertoa paremmin hyökkäyssuuntaan pelaava kahden suunnan puolustaja, joka luistelee sulavasti ja liikuttaa kiekkoa hyvin läpi kaukalon. Hän on kohtalaisen hyvä syöttäjä, mutta Thomson tykkää käyttää usein lyöntilaukaustaan siniviivalta.
Muuta
Thomsonin isä on kotoisin Skotlannista.
Hilbertin aksioomat
Hilbertin aksioomat ovat varsinaisesti avaruusgeometrian aksioomajärjestelmä, mutta sitä voidaan soveltaa myös tasogeometriaan. Tällöin voidaan kuitenkin jättää huomioon ottamatta ne aksioomat, joilla on merkitystä vasta, kun kaikki käsiteltävät pisteet ja suorat eivät ole samassa tasossa. Tasogeometriassa merkityksellisille insidenssiä, järjestystä ja yhtenevyyttä käsitteleville aksioomeille käytetään yleisesti merkintöjä (H1)…(H13).
Peruskäsitteet
Hilbertin aksioomajärjestelmässä oletetaan kuusi perustuvaa käsitettä, joista kolme on perusolioita, kolme niiden välisiä relaatioita. Perusolioita ovat:
Kolme perusrelaatiota ovat seuraavat:
Perusrelaatioita voitaisiin siis laskea olevan kuusi, mikäli suoran sisältyminen tasoon sekä pisteen sisältyminen suoraan ja tasoon lasketaan kolmeksi eri relaatioksi, samoin janojen ja kulmien yhtenevyydet kahdeksi eri relaatioksi. Hilbert itse kuitenkin käsitti kaikki "sisältymiset" sekä molemmat "yhtenevyydet" oleellisesti samojen perusrelaatioiden eri tapauksiksi.
Sanan "sisältyy" sijasta voidaan käyttää muitakin ilmaisuja. Esimerkiksi voidaan sanoa, että piste A on suoralla a, A on suoran a piste tai a kulkee A:n kautta. Jos a kulkee sekä A:n että B:n kautta, voidaan sanoa, että a yhdistää pisteet A ja B. Jos piste A sisältyy sekä suoraan a että suoraan b, sanotaan, että suorilla a ja b on yhteinen piste A tai että suorat a ja b leikkaavat toisensa pisteessä A.
Käsitteet jana, kulma ja kolmio voidaan määritellä pisteiden ja suorien sekä välissäolo- ja sisältymisrelaatioiden avulla. Esimerkiksi jana käsittää ne annetulla suoralla olevat pisteet, jotka ovat kahden annetun pisteen välissä.
Seuraavissa aksioomissa pisteiden, suorien ja tasojen oletetaan olevan erillisiä, ellei toisin mainita.
Hilbertin hylätty aksiooma
Hilbertin aksioomajärjestelmän alkuperäisessä versiossa vuonna 1899 oli mukana myös seuraava aksiooma:
E.H. Moore ja R.L. Moore todistivat toisistaan riippumatta, että tämä on erillisenä aksioomana tarpeeton sillä se seuraa muista aksioomeista. Moore julkaisi tuloksensa aikakauskirjassa Transactions of the American Mathematical Society vuonna 1902.
Cross Lake (Kanada)
Väestö
Kanadan vuoden 2011 väestönlaskennan mukaan Cross Lakessa oli 388 asukasta, jotka asuivat yhteensä 114 yksityisessä asumuksissa. Viereiset reservaatit Cross Lake 19, Cross Lake 19A ja Cross Lake 19E mukaan lukien alueen yhtenäinen väkiluku oli 4,710 vuonna 2011.
54.61667°N, -97.78333°W
Kalle Euro
Kalle Euro (s. 1971) on valtiotieteiden maisteri, ja toimii Arkkitehtitoimistojen liiton toiminnanjohtajana keväästä 2017 lähtien. Aiemmin Euro toimi Rud Pedersen Public Affairs Ab:n osakkaana ja on edelleen perustajaosakas pakkausten internetiä (Internet of Packaging, IoP) rakentavassa Magic Add Ltd:ssä. Tätä ennen Euro toimi Zeeland Turku Oy:n johtajana. Tätä aiemmin hän on toiminut mm. Kokoomuksen Nuorten Liiton puheenjohtajana ja Kansallisen Kokoomuksen puoluehallituksen jäsenenä, viestintäkonsulttina JKL:ssä, hallinto- ja viestintäjohtajana Viola Systems Oy:ssä sekä Turun kaupungilla ja Turun Seudun kehittämiskeskuksessa elinkeinoasiamiehenä ja elinkeinojohtajana.
Ariel (elokuva)
Ariel on vuonna 1988 ensi-iltaan tullut Aki Kaurismäen elokuva.
Mara Kakko
Martti ”Mara” Kakko (30. joulukuuta 1940 Mikkeli – 6. marraskuuta 2014) oli suomalainen elokuvaaja. Kakko toimi Kari Sohlbergin ohella Spede Pasasen elokuvien kuvaajana. Kakko kuvasi ja ohjasi myös monia lyhytfilmejä. Toisinaan hän vilahti myös pienissä sivurooleissa Speden elokuvissa.
Johan Oldenburg
thumb|250px|Sotkamon kirkko
Oldenburg palveli Ruotsin kuninkaallisessa henkivartiorykmentissä 1812–1832 ja kuninkaallisessa laivastossa 1832–1842 insinööriupseerina. Erotessaan palveluksesta Oldenburg oli sotilasarvoltaan insinöörimajuri. Hän muutti Suomeen 1841 ja sai Suomen kansalaisuuden 1844.
Oldenburg suoritti rakennustaiteen tutkinnon Tallinnassa vuonna 1848. Järventauksen mukaan on myös mahdollista, että Oldenburg on saanut koulutusta arkkitehtuuriin jo Tukholman taideakatemiassa, jossa arkkitehtien lisäksi koulutettiin myös linnoitusupseereita.
Ernst Lohrmannin tultua Yleisten rakennusten intendentinkonttorin esimieheksi päätettiin Suomen lääneihin perustaa lääninarkkitehtien virat. Ensimmäisiksi lääninarkkitehdeiksi nimitettiin vuonna 1849 Wilhelm von Karm Viipurin lääniin ja Johan Oldenburg Oulun lääniin. Myöhemmin vuonna 1852 nimitettiin Turun lääninarkkitehdiksi Georg Theodor von Chiewitz ja Vaasan lääninarkkitehdiksi Carl Axel Setterberg.
Oldenburg toimi siis Oulun lääninarkkitehtina ensin virkaatekevänä vuodet 1849–1852 ja sitten vakinaisena 1852–1855. Oldenburgia voidaan Järventauksen mukaan pitää Suomen uusrenessanssiarkkitehtuurin yhtenä edelläkävijöistä. Hänen Ouluun suunnittelemansa Öbergin talo sekä Carl Ludvig Engelin suunnitteleman Oulun vanhan pappilan julkisivun muutostyöt on molemmat suunniteltu jo vuonna 1850. Kumpikin rakennus voidaan lukea uusrenessanssityylisinä.
Oldenburg muutti Helsinkiin vuonna 1860.
King Kong (vuoden 1933 elokuva)
King Kong on Merian C. Cooperin ja Ernest B. Schoedsackin tuottama ja ohjaama yhdysvaltalainen kauhuelokuva vuodelta 1933. Se kertoo jättiläisgorilla King Kongista, joka vangitaan kadonneella, esihistoriallisella saarella ja tuodaan vasten tahtoaan sivistyksen pariin. Elokuva oli aikanaan maailmanmenestys ja pelasti tuotantoyhtiö RKO:n vararikolta. Elokuva sai jo samana vuonna jatko-osan King Kongin poika.
Vaikka King Kong on hirviöelokuva, se noudattaa perinteistä Hollywoodin seikkailuelokuvan kaavaa: tutkimusmatkailijat löytävät kartoittamattoman alueen, he kohtaavat ongelmia outoa jumalaa palvovien alkuasukkaiden kanssa, neito joutuu hätään ja sankari pelastaa lopulta neidon.
Anjunabeats
Historia
Jono Grant ja Paavo Siljamäki perustivat Anjunabeatsin kesällä 1999. He olivat jo aiemmin toimineet tahoillaan tuottajina, mutta päättivät yhdistää voimansa tavattuaan toisensa Westminster Universityssä. Tuloksena oli label, joka julkaisee nostattelevaa, progressiivista trance-musiikkia. Anjunabeatsin ensijulkaisu oli Anjunabeats Volume One, vuonna 2000. Levy sai mahtavan vastaanoton klubi-skenessä ja vakuutti myös musiikin konkarit, muun muassa Paul Oakenfoldin ja Paul van Dykin.
King Kong (vuoden 1933 elokuva)
Sovitukset
Kuuluisan brittiläisen kirjailijan Edgar Wallacen oli tarkoitus olla mukana kirjoittamassa elokuvan käsikirjoitusta. Hän kuitenkin sairastui ja kuoli ehtimättä kirjoittaa sanaakaan. Elokuvan käsikirjoitus julkaistiin romaanimuodossa ennen elokuvan julkaisua jo vuonna 1932. Romaanin kirjoittajiksi ilmoitettiin Edgar Wallace ja Merian C. Cooper, vaikka sen todellisuudessa kirjoittikin Delos W. Lovelace. Wallacen osuus tarinan kehittelyssä oli kaikista vähäisin, mutta kirjaa myytiin hänen nimellään.
Anjunabeats
Historia
Grant ja Siljamäki ryhtyivät hieman myöhemmin yhteistyöhön Tony McGuinnessin kanssa. Tämä kolmikko muodosti Above & Beyondin. Above & Beyondin lisäksi kolmikko vaikuttaa muun muassa seuraavissa kokoonpanoissa: Aalto, Free State, Jono Grant, Nitromethane, Oceanlab, P.O.S ja Tranquility Base.
King Kong (vuoden 1933 elokuva)
Sovitukset
King Kongin menestyksen siivittämänä RKO tilasi Cooperilta ja Schoedsackilta heti jatko-osan King Kongin poika, joka valmistui jo samana vuonna.
Anjunabeats
Historia
Vuoden 2006 syksyllä Anjunabeats aloitti suuren Worldwide-kiertueen ja julkaisi Super8:n, DJ Tabin ja Mark Pledgerin miksaaman Anjunabeats Worldwide 01 -levyn. Anjunabeatsilta on myös tullut kahdeksan Volume-sarjan levyä, Volume One, Two, Three, Four, Five ja Six, 7 sekä 8. Anjunabeatsilla on myös sisaryhtiö Anjunadeep. Anjunadeep-kokoelmia ovat Anjunadeep:01 ja Anjunadeep:02.
King Kong (vuoden 1933 elokuva)
Sovitukset
John Guillerminin ohjaama ensimmäinen uudelleenfilmatisointi King Kong (1976) siirsi tapahtumat 1970-luvulle ja sijoitti loppukohtauksen Empire State Buildingin sijasta vastavalmistuneeseen World Trade Centeriin.
Anjunabeats
Nykyisyys ja tulevaisuus
Anjunabeatsin label on kasvanut kiivasta tahtia, ja se on vuosien mittaan haalinut merkkinsä alle useita maineikkaita artisteja ja kokoonpanoja ympäri maailman, muun muassa Suomesta, Ruotsista ja yhtiön kotipaikasta Iso-Britanniasta.
King Kong (vuoden 1933 elokuva)
Sovitukset
Peter Jacksonin ohjaama toinen uudelleenfilmatisointi King Kong (2005) on sijoitettu 1930-luvulle ja on uskollisempi alkuperäiselle elokuvalle. Animaatiota ja mekaanisia nukkeja käyttäneistä edeltäjistään poiketen Jackson loi Kongin ja muut elokuvan hirviöt digitaalitekniikalla.
Somerville (New Jersey)
Somerville on kunta (borough) New Jerseyn osavaltiossa, Yhdysvalloissa. Sen väkiluku oli 12 346 vuonna 2020. Kunta toimii Somersetin piirikunnan hallintokeskuksena.
Raptori
Raptori oli hyvinkääläinen 1980-luvun tyylistä rap-musiikkia esittävä yhtye, joka nautti suurta suosiota Suomessa 1990-luvun alussa. Yhtyeen tyyliin kuului yhdistää aggressiivinen räppääminen ja humoristiset sanoitukset, joiden aiheet sisälsivät seksuaalisten ja alkoholin käyttöön liittyvien teemojen lisäksi yhteiskunnallisten kysymysten suoraviivaista kommentointia. Hip hopin lisäksi yhtyeen tyylissä kuuluvat vaikutteet 1980-luvun lopun tanssimusiikista.
Ura
Raptorin ensimmäinen albumi sekä siltä julkaistu single ”Oi beibi” olivat suuria menestyksiä ja tekivät yhtyeestä julkisuuden ilmiön. Debyyttialbumia myytiin yli 80 000 kappaletta ja sen seuraajaakin yli 50 000. Toisen albumin jälkeen yhtye päätti lopettaa. Tunnetuimpia kappaleita olivat muun muassa ”Oi beibi”, ”Debi Gibson”, ”Rattijuoppo” ja ”Tuhansien sulojen maa”. Kahden ensimmäisen albumin kappaleista ”Raptori” ja ”Karvanoppaelvis” tehtiin myös musiikkivideot. Kappaleen ”Olviräppi” teksti on kansalliskirjailija Aleksis Kiven runo näytelmästä Olviretki Schleusingenissa. Yhtye esiintyi hyvinkääläisenä yhtyeenä osana huumoria.
Raptorin huimasta suosiosta vuonna 1990 kertoo se, miten Suosikki-lehden lukijat valitsivat Raptorin vuoden 1990 ”grand prix -äänestyksessä” useamman eri sarjan voittajaksi: Raptori oli ”vuoden kotimainen supertähti” ja vuoden paras kotimainen yhtye; Moe! oli vuoden paras kotimainen levy ja ”Oi beibi” vuoden paras kotimainen single. Lisäksi Jufo III valittiin vuoden viidenneksi parhaaksi kotimaiseksi laulajaksi.
Yhtye jäi kahdeksan vuoden mittaiselle tauolle uutenavuotena 1992 soitetun keikan jälkeen. Keikkailua Raptori oli tehnyt hyvin intensiivisesti, ja monella keikkapaikalla rikottiin yleisöennätyksiä.
Vuonna 2000 yhtye teki comebackin ja julkaisi kolmannen studioalbumin Ouu-raisakson!, joka sisälsi muutamia uusia kappaleita ja remix-versioita vanhempien albumien kappaleista. Tässä yhteydessä tehtiin myös Bomfunk MC’sin ”Freestyler”-kappaleen videota parodisoiva musiikkivideo uuteen kappaleeseen nimeltä ”Hiphopmusiikkia”. Kappaleen sanoituksissa yhtye muistelee kymmenen vuotta aikaisempaa menestystään. Sanoitus parodisoi vahvasti Neljän Baritonin ainoaa levytystä ”Pop-musiikkia”.
Raptori ilmoitti helmikuussa 2010 palaavansa esiintymislavoille, ja yhtye teki comeback-keikkansa Helsingin Burleski Club -yökerhossa 30. huhtikuuta 2010. 26. toukokuuta 2010 Raptori julkaisi kokoelmalevyn Sekoelma!, joka sisältää vanhempien albumien kappaleita ja uutta materiaalia. Kaiken kaikkiaan Raptori esiintyi vuoden 2010 comeback-kiertueellaan lähes 30 keikalla ympäri Suomea.
Raptori vetäytyi 1. tammikuuta 2011 Itäkeskuksen Bohemian keikan jälkeen keikkatauolle. Yhtye on luvannut tehdä paluun kymmenen vuoden välein. Yhtye kuitenkin aikaisti paluutaan, kun se ilmoitti lokakuussa 2016 palaavansa keikoille jo kesällä 2017 esiintymällä ainakin neljästi, Go 90's -festivaalien pääesiintyjänä Imatralla, Joensuussa, Tampereella ja Turussa. Raptori jatkoi esiintymistä vuonna 2018. Vuosien 2017–2018 paluun viimeinen keikka oli Helsingissä We Love Festival -tapahtumassa 28. heinäkuuta 2018.
2010-luvun alussa Hyvinkäälle alettiin rakentaa uutta kauppakeskusta ja kauppakeskuksen nimestä järjestettiin äänestys. Hyvinkääläiset toivoivat kauppakeskuksen nimeämistä Raptoriksi, ja nimiehdotus Raptori voitti äänestyksen ylivoimaisesti. Kauppakeskus sai kuitenkin nimen Willa, sillä "Raptori" katsottiin jo vakiintuneeksi brändiksi.
Myöhemmin
Yhtyeen räppäri Juho "Jufo" Peltomaa on sittemmin tullut tunnetuksi kierrätyserotteluautomaatioon erikoistuvan ZenRobotics-yhtiön perustajajäsenenä. Kaivo on tehnyt muutamia iskelmälevyjä sooloartistina. 1990-luvun puolivälissä Jufo III ja Izmo perustivat Allekirjoittanut-nimisen yhtyeen yhdessä Tommi Lindellin kanssa.
Izmo ja Mitro esiintyvät Ismo Alangon levyllä Jäätyneitä lauluja. Ismo Alanko taas esiintyy Raptorin Ouu-Raisakson! levyn raidalla "Hiphopmusiikkia" (jonka sävelmä on osittain lainattu Alangon Neljä Baritonia -yhtyeelleen säveltämästä, populaarimusiikin lieveilmiöitä parodioivasta kappaleesta "Popmusiikkia").
Vuonna 2017 yhtye toi markkinoille Oi beibi -kondomit.
Vuonna 2019 yhtye vieraili Oku Luukkaisen kappaleessa Vedetään yli.
Kokoonpano
Yhtyeen tuottajana oli Mitro (oik. Manne Railo).
Alex Rider & arkkienkeli
Alex Rider & arkkienkeli on Anthony Horowitzin kirjoittama nuortenkirja. Kirja kuuluu Alex Rider -kirjasarjaan. Kirjan alkuteos julkaistiin 2005. Kirjan suomennos on painettu Karisto Oy:n kirjapainossa Hämeenlinnassa 2006. Kirja sai British Book Awards -palkinnon 2006.
Gina Mastrogiacomo
Gina Mastrogiacomo (5. marraskuuta 1961 – 2. toukokuuta 2001) oli yhdysvaltalainen näyttelijä. Hän esitti Janice Rossin roolin elokuvassa Mafiaveljet (1990). Muita rooleja oli mm. elokuvassa Huijari (1997).
Alex Rider & arkkienkeli
Juoni
Alex on sairaalassa tervehtymässä salamurhayrityksestä, jolla Scorpia-niminen rikollisjärjestö tavoittelee revanssiaan. Luoti melkein koitui hänen kohtalokseen. Ekoterroristijärjestö Kolmas Voima koettaa kidnapata sairaalassa, naapurihuoneessa olevan miljonäärin pojan, Paul Drevinin. Alex onnistuu huiputtamaan kaappaajia, mutta joutuu samalla itse hengenvaaraan. Pako terroristien käsistä pistää Alexin taidot kokeelle, mikä näkyy myös kirjan lopussa olevasta Horowitzin varoituksesta "En ota vastuuta käsivarsien, jalkojen enkä niskojen katkeamisesta".
Palkkioksi Paulin isä Nikolai Drevin kutsuu Alexin lomailemaan Drevinien kanssa Flamingolahdella sijaitsevalle paratiisisaarelle. Nikolai on yksi maailman rikkaimmista miehistä. Myöhemmin ilmenee, että Nikolai on yhdessä Britannian hallituksen kanssa mukana projekti Arkkienkelissä, jossa on pyrkimys avata maailman ensimmäinen avaruushotelli. Nikolain tarkoitusperät ovat kuitenkin erilaiset. Alex hyväksyy lomatarjouksen tietämättään tästä ja pian hän on korviaan myöten mukana juonittelussa. Rikollisia tuntuu olevan kaikkialla ja kun MI6 ottaa häneen yhteyttä työasioissa, ei Alex ole enää lainkaan yllättynyt. Alexin on taas aika muuttua vakoojaksi ja pian hän huomaa, että ekoterroristien käsistä selviytyminen oli tähän verrattuna mitätön juttu. Saarella paljastuu, ettei kaikki olekaan sitä, miltä se näyttää. Löytääkö Alex ratkaisun ennen kuin Washington tuhoutuu?
Harkovan rautatieasema
Harkovan rautatieasema eli Harkovan matkustaja-asema tai Harkovan matkustajaliikenteen rautatieasema on Ukrainan toiseksi suurimman kaupungin Harkovan keskusrautatieasema.
Liityntäliikenne
Aseman lähistöllä sijaitsee käynti Harkovan metron asemalle.
Joe Elliott
Def Leppard
Elliott tapasi ensimmäiseksi Pete Willisin, Atomic Mass-nimisen yhtyeen jäsenen vuonna 1977, kun hän myöhästyi bussista. Sen jälkeen kun Elliott ja Willis saivat tietää, että ovat kummatkin muusikkoja, Elliott tapasi Atomic Mass-yhtyeen muut jäsenet. Alussa Elliott esiintyi bändissä kitaristina, mutta myöhemmin hänestä tuli laulaja, koska muut bändin jäsenet olivat vakuuttuneet hänen laulutaidoista. Bändi jopa vaihtoi nimensä Elliottin ehdotuksesta "Deaf Leopardiksi", mikä kumminkin vaihtui myöhemmin "Def Leppardiksi", koska siihen aikaan eläimen nimi oli suosittu punk -yhtyeissä, eikä Def Leppard halunnut olla punk-bändi. Elliottista tuli oleellinen osa bändiä hänen lauluntekijän taitojensa ansiosta.
Lauluntekijänä Elliott on käyttänyt monipuolista musiikkimakuaan (pop-rockista folkiin ja kaikkea niiden väliltä) inspiraation lähteenä. Hän on usein myös sanonut että laulujen sanoitukset eivät ole henkilökohtaisia, vaan niiden pitää olla kuuntelijalle helposti lähestyttäviä. Hän soittaa myös kitaraa, rumpuja, pianoa sekä syntetisaattoria.
Sivuprojektit
Elliott on työskennellyt monissa sivuprojekteissa uransa aikana. Hän on myös työskennellyt monissa tribuuteissa muille artisteille kuten Freddie Mercurylle, Alice Cooperille, Mick Ronsonille, Ian Hunterille ja David Bowielle. Hänellä oli kunnia esittää Queenin jäljellä olevien jäsenten kanssa "Tie Your Mother Down" Freddie Mercuryn Muistokonsertin avajaisissa vuonna 1992.
Joe on myös vieraillut monissa projekteissa, kuten Rolling Stones-yhtyeen kitaristi Ronnie Woodin sooloalbumilla Slide On This;" Lori Spree's Those Faces;" Ricky warwickin, The Almightyn ja monessa muussa.
Elliottilla ja Phil Collenilla oli sivuprojektina Cybernauts-niminen bändi. Projekti oli lyhytikäinen ja online-albumi, joka ilmestyi 1990-luvun puolivälissä, poistettiin ilmestymisen jälkeen.
Joe Elliott toimi Ricky Warwickin Tattoos & Alibis levyn tuottajana vuonna 2003.
Yksityiselämä
Elliott asuu tällä hetkellä Stepasidessa Dublinissa, Irlannissa, vaimonsa Kristinen kanssa. Heillä on poika, Finlay (s. joulukuussa 2009). Elliottin isä, Joe Elliott Sr, kuoli heinäkuussa 2011. Elliott pitää yllä levytysstudiota, nimeltään "Joen Autotalli" (Joe's Garage) kotonaan, jossa hän on tuottanut ja äänittänyt isoja artisteja. Artistit ovat äänittäneet "Joen Autotallissa" silloinkin, kun Elliott on ollut kiertueella Def Leppardin kanssa.
Lego Heroica
Lego Heroica on Lego Games -teemaan kuuluva kuvitteelliseen Ennonin kuningaskuntaan sijoittuva fantasia-aiheinen lautapelisarja, jonka neljä ensimmäistä osaa julkaistiin Suomessa elokuussa 2011. Viides osa ilmestyi vuonna 2012. Pelin tarkoituksena on auttaa sankareita kukistamaan Heroican maailman valloittaneet pahat hirviöt.
Pelit soveltuvat pelattaviksi yksittäin, mutta jos käytössä on useampi sarjan osa, ne voidaan myös yhdistää yhdeksi suureksi pelilaudaksi. Muiden Lego-lautapelien tapaan myös Lego Heroicassa käytetään pelinappuloina tavallisia Lego-minihahmoja pienempiä Lego-mikrohahmoja. Lego Heroica on yhteensopiva myös muiden Lego-palikoista koostuvien Lego-tuotteiden kanssa, joten pelaajat voivat itsekin rakentaa tai muokata mieluisensa pelilaudan.
Sarjassa ilmestyneet pelit
Lego Heroica -lautapelisarjassa on toistaiseksi ilmestynyt seuraavat osat:
Sankarien liikuttaminen
Kun pelilauta on rakennettu, pelaajat heittävät kukin vuorollaan Lego-arpakuutiota ja liikuttavat sankariaan heiton tuloksen mukaan 1–4 askelta. Jos tässä vaiheessa heittää Lego-arpakuutiolla Heroica-kilven, voi liikkumisen sijaan käyttää myös hahmon mahdollista pitkän matkan taitoa tai asetta. Jos liike päätyy ruutuun, jossa on jo jokin toinen sankari, pelaaja asettaa sankarinsa seuraavaan vapaaseen ruutuun. Sankari kerää kaikki matkan varrella mahdollisesti ylittämänsä esineet sankaripakkaukseensa.
Heroica-sarjan eri peleissä saattaa olla myös pelikohtaisesti liikkumiseen vaikuttavia asioita: Fortaanin linnassa on lukittuja ovia, Nathuzin luolassa kiviröykkiöitä ja Waldurkin metsässä taikaovia, joista läpi pääseminen aiheuttaa sankareille ylimääräisiä toimenpiteitä.
Jos sankari liikkuu ruutuun, jonka viereisessä ruudussa on hirviö, on liikkuminen lopetettava siihen ruutuun ja taisteltava hirviötä vastaan.
Hirviöitä vastaan taisteleminen
Kun sankari taistelee hirviötä vastaan, hän heittää Lego-arpakuutiota. Jos heiton tulos on miekka, sankari voittaa ja hirviö poistetaan pelilaudalta. Jos heiton tulos on pääkallo, sankari häviää, jolloin hän menettää hirviön voiman verran terveyspisteitä ja horjahtaa yhden ruudun takaisinpäin. Jos taistelussa heittää Heroica-kilven, sankari joko voittaa taistelun tai voi käyttää lyhyen matkan taitoa tai lähitaisteluasettaan.
Jos sankarin viereisissä ruuduissa on kaksi tai useampia hirviöitä, on hänen taisteltava vuorotellen jokaista hirviötä vastaan valitsemassaan järjestyksessä kunnes häviää tai voittaa kaikki hirviöt.
Terveys
Jos sankari menettää kaikki neljä terveyspistettään, hän joutuu lepäämään ja on poissa pelistä, kunnes paranee täysivoimaiseksi heittämällä kerran vuorossa Lego-arpaakuutiota ja palauttamalla sankarilleen heiton tuloksen osoittaman määrän terveyspisteitä.
Karjalohjan seurakunta
Karjalohjan seurakunta (ruots. Karislojo församling) oli evankelis-luterilainen seurakunta Karjalohjalla, Uudellamaalla. Seurakunta muodostettiin aluksi Karjaan ja Lohjan osista Karjaan kappeliksi vuonna 1531. Seurakunta itsenäistyi itsenäiseksi seurakunnaksi vuonna 1614. Karjalohjan seurakuntaan on kuulunut myös Sammatin seurakunta omana kappelinaan. Karjalohjan seurakunnan pääkirkkona toimi Karjalohjan kirkko.
Lego Heroica
Esineet
Pelilaudalta saattaa löytää sankareille hyödyllisiä esineitä. Taikajuomat parantavat sankarin kykyjä hetkellisesti ja kultapaloilla voi ostaa aseita, joiden ominaisuuksista voi olla hyötyä, jos heittää Lego-arpakuutiolla Heroica-kilven. Pelissä on myös aarrearkkuja, joissa voi olla joko kultaa tai terveyspisteitä vähentäviä ansoja. Sarjan eri peleissä on lisäksi pelikohtaisia esineitä, esimerkiksi Fortaanin linnassa avaimia, joilla voi avata lukittuja ovia, ja Nathuzin luolissa soihtuja, joita käyttämällä sankari etenee pimeässä luolastossa nopeammin.
Jokaisessa pelissä on tavallisten esineiden lisäksi myös yksi erikoisesine, joiden löytäminen saattaa pelikerrasta riippuen olla sankarien tehtävänä. Näiden esineidän käytöllä on myös yleensä ainutkertaisia vaikutuksia. Draidan lahdessa on Heijastuksen Kristalli, Waldurkin metsässä Elämän Malja, Nathuzin luolissa Manauksen Valtikka ja Fortaanin linnassa Suojeluksen Kypärä.
Juhan Kukk
Kukk oli yksi vuoden 1918 itsenäisyysjulistuksen pääkirjoittajista. Vuonna 1940 Neuvostoliiton miehitysjoukot pidättivät hänet ja lähettivät vankileirille, missä Kukk kuoli vuonna 1942.
Lego Heroica
Pelin päättyminen
Peli päättyy, kun tehtävä on suoritettu. Tehtävä voi olla pelistä riippuen johonkin tiettyyn maaliruutuun pääseminen, tärkeän esineen hankkiminen tai hirviöjohtajan kukistaminen.
Karjalohjan seurakunta
Vuonna 2013 Karjalohjan miltei 400-vuotias seurakunta liitettiin Lohjan seurakuntaan alueseurakunnaksi samalla kun Karjalohjan kunta liitettiin Lohjan kaupunkiin. Karjalohjan seurakunnan viimeinen kirkkoherra oli Heikki Linnavirta.
Lego Heroica
Sääntömuunnelmia
Sääntövihkonen esittelee pelistä myös erilaisia muunnelmia. Eeppisessä Heroicassa pelataan yksittäisen tehtävän sijaan pidempi kampanja, jossa pelaajat pelaavat samalla sankarilla vähintään kaksi tehtävää peräkkäin. Taistelu-Heroicassa yksi pelaajista pelaa hirviöillä ja yrittää estää sankareita suorittamasta tehtävää. Säännöt rohkaisevat keksimään pelistä myös omia muunnelmia.
Karjalohjan seurakunta
Kirkkoherrat
Epätäydellinen luettelo Karjalohjan seurakunnan kirkkoherroista vuodesta 1614 :
Chloe Jones
Chloe Jones (17. kesäkuuta 1975 Houston, Teksas, Yhdysvallat – 4. kesäkuuta 2005) oli yhdysvaltalainen pornonäyttelijä. Hän kuoli vuonna 2005 kaksi viikkoa ennen 30. syntymäpäiväänsä. Virallisesti kuolinsyy oli maksan vaurioituminen vuosikausia kestäneen runsaan alkoholin ja kipulääkkeiden käytön seurauksena. Hänelle oli kehittynyt riippuvuus Vicodin-nimiseen särkylääkkeeseen. Hänen kerrotaan ottaneen kerralla 10 tablettia ja huuhtoneen ne alas Wild Turkey bourbonilla
Chloe Jones oli Penthousen kuukauden lemmikki huhtikuussa 1998.
Pornouransa aikana Jones työskenteli myös prostituoituna, ja kertoi vuonna 2005 National Enquirer -lehdessä asiakkaisiinsa kuuluneen muun muassa näyttelijä Charlie Sheen, tämä oli hänen mukaansa maksanut suuseksistä 15 000 dollaria tammikuussa 2005. Sheenin edustaja kiisti tämän ja sanoi ettei Sheen ole tavannut Jonesia vuoden 1996 jälkeen. Sheenin vaimo Denise Richards haki eron keväällä 2005.
Risto Räikkönen
Risto Tapani Räikkönen (s. 26. joulukuuta 1951 Helsinki) on suomalainen yritysjohtaja. Hän toimi Linnanmäen huvipuiston ja sitä hallinnoivan Lasten Päivän Säätiön toimitusjohtajana vuosina 2001–2014. Räikkönen valittiin toimeen vuonna 2000, ja hän aloitti puiston edellisen toimitusjohtajan, sosiaalineuvos Kalle Justanderin jäätyä eläkkeelle 31. lokakuuta 2001.
Räikkönen kävi 50-vuotispäivänsä kunniaksi vuonna 2002 Linnanmäen Vuoristoradan jarrumiehen koulutuksen. Viimeisellä kaudellaan 2014 hän oli jarrumies numero 5.
Räikkönen kertoo olevansa 60-luvun populaarimusiikin suurkuluttaja, lempiyhtyeenään The Beatles.
Linnanmäen talouden ja alueen kehitys
Räikkösen aikana Linnanmäen pääoma kolminkertaistui yli 35 miljoonaan euroon, ja myös Lasten Päivän Säätiön lastensuojelutyöhön jakamien avustusten määrä kasvoi kahdesta miljoonasta vuonna 2013 lahjoitettuun 3,7 miljoonaan euroon. Räikkösen kaudella Linnanmäen laitekanta kasvoi merkittävästi. Puistoon tuli vuosina 2002–2014 20 uutta laitetta, ja pois lähti vain neljä. Puisto myös laajensi ja monipuolisti toimintaansa lisäten muun muassa lokakuun Valokarnevaalin (2006–) sekä kannattamattomina jo lakkautetut talvitapahtumat Jäähelmen (2007–2011) ja Jouluhattaran (2009–2010).
Suuria rakennushankkeita
Räikkönen ajoi normaalin, vuosittaisen huvipuistotoimintoihin investoimisen ohella 2000-luvun alkupuolelta lähtien eteenpäin alun perin 1980-luvun lopulta peräisin olevia, niin sanottuja vesitornihankkeita. Pyöreän vesitornin vuonna 2003 kuivattuun vesisäiliöön on tarkoitus rakentaa tulevaisuudessa 3 000–3 500-paikkainen konserttisali. Vesilinnaan suunniteltiin 400-paikkaista pysäköintilaitosta, mutta viimeisimpien suunnitelmien mukaan se tullaan louhimaan isompana maan alle. Hankkeiden kehitys ja toteutuminen on pysähtynyt useasti muun muassa rahoituksen puuttumiseen, kaavoituksen ongelmiin ja lähialueiden asukkaiden vastustukseen. Molemmat vesitornit ovat suojeltuja rakennuksia, joten niitä ei saa purkaa, vaikka Räikkösen mukaan vanhan, suurimmaksi osaksi tyhjän ja sinällään tarpeettoman Vesilinnan kohdalla rakennuksen purkaminen olisi huvipuiston kannalta ihanteellisinta, koska silloin sen viemä noin 3 000 m2:n alue saataisiin muuhun käyttöön.
Vireillä on myös ollut vuodesta 2009 lähtien (alun perin 1970-luvulta peräisin oleva) hanke Rautatieasemalta Töölönlahden yli Linnanmäelle kulkevasta gondolihissistä, jota voitaisiin mahdollisuuksien mukaan jatkaa myöhemmin Pasilan asemalle asti. Toinen vaihtoehto Pasilan yhteydelle olisi Räikkösen mukaan oman junaseisakkeen rakentaminen, josta olisi vaijerivetoinen raitiovaunuyhteys Linnanmäelle. Näiden hankkeiden tarkoituksena olisi Räikkösen mukaan huvipuistomaisen julkisen liikenteen lisääminen sekä etäpysäköinnin kehittäminen, mitkä olisivat ratkaisevia tekijöitä Linnanmäen vähäisten pysäköintipaikkojen tuomiin ongelmiin.
Vesilinnan alkuperäisen hotellihankkeen kariuduttua rakennuksen kivihiilitervaongelmaan Linnanmäen hotellia on Räikkösen mukaan suunniteltu uudisrakennuksena Diakonia-ammattikorkeakoulun ja huvipuiston väliselle kalliolle. Linnanmäki pystyy nykymuodossaan investoimaan vain 5–6 miljoonaa euroa vuodessa. Siksi kalliiden hankkeiden toteutumisen ja sitä kautta huvipuiston kilpailukyvyn säilyttämisen edellytyksenä Räikkönen pitää ulkopuolisen rahoituksen ohella myös Lasten Päivän Säätiön yhtiöittämistä joko kokonaan tai osittain, mikä mahdollistaisi tarvittaessa esimerkiksi lainan ottamisen. Yhtiöittäminen on kuitenkin toistaiseksi koettu välttämättömäksi vasta säätiöiden elinkeinotulon verovapauden mahdollisesti muuttuessa, mikä ei ollut ajankohtaista enää Räikkösen loppukauden aikana.
A-studio-kohu
Kesällä 2011 Räikkönen sai runsaasti negatiivista julkisuutta A-studion näytettyä Linnanmäen kesätyöntekijöiden työolosuhteita käsittelevän reportaasin, jossa Räikkönen keskeytti haastattelunsa kahdesti, kieltäytyi vastaamasta kysymyksiin ja hermostui toimittajalle. Muun muassa Lasten Päivän Säätiön perustajajärjestön edustaja ilmaisi tyytymättömyytensä Räikkösen käyttäytymiseen julkisuudessa. Myös Linnanmäen yksipuolista ja toimitusjohtajakeskeistä julkisuuskuvaa ja viestintästrategiaa kritisoitiin, ja Räikkösen toimintaa haastattelussa pidettiin "PR-katastrofina" sekä malliesimerkkinä siitä, kuinka yritysviestintää ei pidä tehdä. Kritisoijien keskuudessa Räikköstä kuvailtiin myös "itsekeskeiseksi ja vastenmieliseksi" johtajaksi, joka "ei tunne edes oman työpaikkansa sääntöjä ja työehtoja". Hänen käyttäytymisensä katsottiin myös vaikuttaneen negatiivisesti koko Linnanmäen imagoon. Räikkönen itse kertoi tulleensa petetyksi ja koki, että ohjelman jälkeinen negatiivinen uutisointi ja kohtelu häntä kohtaan on ollut kohtuutonta. Räikkösen kiistävä kanta työolosuhdekiistaan yleistettiin myöhemmin huvipuiston viralliseksi kannaksi.
Michael Hutchence
pienoiskuva|Michael Hutchence vuonna 1986. Michael Kelland John Hutchence (22. tammikuuta 1960 Sydney – 22. marraskuuta 1997 Sydney) oli australialainen muusikko, joka tuli tunnetuksi INXS-yhtyeen laulajana. INXS julkaisi ensimmäisen albuminsa vuonna 1980. Hutchence sai uransa aikana myös elokuvarooleja.
Elämä ja ura
Hutchence syntyi Sydneyssä Kelland ("Kell") ja Patricia Hutchencen pojaksi, mutta varttui Hongkongissa, jossa hän kävi King George V Schoolin. Palattuaan teini-ikänsä viimeisinä vuosina Sydneyyn hän tutustui tuleviin yhtyetovereihinsa ja perusti The Farriss Brothersiksi nimetyn kokoonpanon, josta lopulta tuli INXS.
Kuolema
Hutchence löytyi kuolleena sydneyläisestä hotellihuoneesta marraskuussa 1997. Kuolinsyy jäi kiistellyksi, mutta ilmeisesti laulaja oli tehnyt itsemurhan hirttäytymällä. Hänen tiedetään käyttäneen fluoksetiinia, ja lisäksi hänen elimistöstään löytyi alkoholin ja kokaiinin käytön merkkejä.
Syke (6. tuotantokausi)
Suomalaisen sairaalan traumaosastolle sijoittuvan Syke-draamasarjan kuudennen tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 7. kesäkuuta 2019 sekä Liv- ja Nelonen-kanavilla 30. syyskuuta 2019 alkaen. Kaudella on 36 jaksoa, jotka muodostavat 9 jaksokokonaisuutta.
Kaudella ovat mukana kaikki edellisen kauden näyttelijät, lukuun ottamatta Tiina Lymiä ja Jarkko Niemeä, joiden esittämät Marleena Nortamo ja Petteri Holopainen poistuivat sarjasta viidennen kauden lopussa.
Jumalanpalvelus
Jumalanpalvelus on uskonnollisen yhteisön hartaudenharjoituksen vakiintunein muoto. Jumalanpalveluksella tarkoitetaan kristillisen kirkon jumalanpalveluselämään kuuluvaa tapahtumaa, esimerkiksi messua, sanajumalanpalvelusta, kirkollisia toimituksia (esim. kaste, hautaaminen) ja rukoushetkeä.
Juutalaisuus
Vanhimmassa Palestiinassa ei ollut mitään yhtenäisiä jumalanpalveluksia, vaan ainoastaan irrallisia kulttitoimituksia. Mooseksen aikana ja ennen sitä pystytettiin alttareita, joissa suoritettiin uhritoimituksia. Israelilaisten tiedetään uhranneen jo vanhimmista ajoista saakka, joissa uhri ja rukoileminen kuuluivat kiinteästi yhteen. Aabrahamin hurskas palvelija rukoili onnekasta kohtaamista, Iisak rukoili itselleen jälkeläisiä ja Jaakob pelastumista Eesaun käsistä.
Rukouksella katsottiin olevan enemmän voimaa kun se yhdistettiin uhriin. Mooseksen aikana kukin saattoi vielä rukoilla ja uhrata ilman papin läsnäoloa ja säännöllisesti, jos uhraajan oma perhe oli uhrissa mukana. Kulttitoimitukset alkoivat saada jumalanpalveluksen piirteitä kun useampi perhe alkoi kokoontua samaan uhritilaisuuteen. Tällöin kaksi perhettä saattoi syödä uhrilampaan tai yksittäinen henkilö saattoi kutsua suuremman joukon uhriaterialle. Varsinaisista jumalanpalveluksista voidaan puhua sodan syttyessä tai jonkin suuren juhlan yhteydessä. Sota aloitettiin uskonnollisin menoin, jossa paastottiin ja rukoiltiin Jahvea. Jahvelta kysyttiin myös neuvoja oraakkelin ja profeetan välityksellä. Jos kysymys oli taistelun voittamisesta, tällöin Jahvea ylistettiin laulamalla riemulauluja.
Ikivanhoja juhlia olivat happamattoman leivän juhla, leikkuu- ja korjuujuhla; joihin miesten oli tultava Jahven kasvojen eteen uhrilahjoineen. Näissä juhlissa ei todennäköisesti ollut vielä pappeja mukana vetämässä toimitusta.
Jumalanpalveluksen piirteitä alkoi syntyä kun Salomonin temppeli vihittiin käyttöön. Tällöin temppeliin vietiin liitonarkki, Salomon vihki temppelin käyttöön, varoitti ja siunasi kansaa sekä päätti tilaisuuden suureen uhriin. Musiikilla on aina ollut suuri merkitys juutalaisten juhlatilaisuuksissa.
Suuri harppaus tapahtui vuonna 621 eKr., jolloin Deuteronomion lait saatettiin voimaan. Tällöin Jerusalemin temppelistä tuli ainoa laillinen uhripaikka. Tämä muutos vaikeutti suuresti kaikkien osallistumista iloisiin uhrijumalanpalveluksiin. Pappien merkitystä jumalanpalveluksissa alettiin korostaa Hesekielin säätämien säännösten nojalla ja samalla maallikot siirrettiin sivurooleihin jumalanpalveluksissa. Papit oli puettu erityisiin juhlavaatteisiin kun he vetivät toimitusta ja uhrasivat Jahven edessä. Pappien asema hierarkiassa nousee ja he alkavat etääntyä seurakuntalaisista ja muusta kansasta. Tavallisten ihmisten on entistä vaikeampi osallistua tilaisuuksiin. Salomon temppelin vihkiäisissä Salomon oli itse kaiken keskipiste, mutta Hesekielin tilaisuuksissa ruhtinas ei saanut tulla ulkoporttia lähemmäksi.
Senegalinleijona
Senegalinleijona (Panthera leo senegalensis) on yksi leijonan alalajeista. Senegalinleijonaa tavataan läntisessä Afrikassa, kuten Senegalissa, Mauritaniassa, Nigeriassa, Togossa, Norsunluurannikolla, Ghanassa, Beninissä, Sierra Leonessa, Liberiassa ja Burkina Fasossa. Suhteellisen laajasta levinneisyysalueestaan huolimatta senegalinleijonaa pidetään erittäin uhanalaisena.
Jumalanpalvelus
Juutalaisuus
Pappiskirja myöhemmin edelleen kasvattaa papiston ja seurakuntalaisten välimatkaa toisistaan, jolloin jumalanpalvelus on lähes kokonaan kansan saavuttamattomissa. Hierarkia kasvaa edelleen tavallisten pappien ja ylimpien pappien välillä. Ainoastaan ylipapit saattoivat astua Jerusalemin temppelin kaikkein pyhimpään paikkaan. Pappiskirja lakkauttaa lähes kaikki uhriateriat ja parhaat ruoka-ainekset käytetään pappien elatukseen. Temppelin alttarin nimi muutettiin polttouhrialttariksi, koska kaikki uhriliha alettiin polttaa ennen uhrausta. Uhraamisesta tuli myös jokapäiväistä toimintaa, juhlien määrä lisääntyi ja säädettiin erityinen sovituspäivä.
Andi Grünenfelder
Andreas ”Andi” Grünenfelder (s. 17. syyskuuta 1960) on entinen sveitsiläinen maastohiihtäjä, joka kilpaili kansainvälisellä tasolla vuodesta 1982 vuoteen 1988.
Senegalinleijona
Aiheesta muualla
pienoiskuva|vasen|Senegalinleijonauros [[Pendjarin kansallispuistossa Beninissä.]]